text: অ্যাসিটিক অ্যাসিড যা ইথানয়িক অ্যাসিড নামেও পরিচিত,হল একটি তরল জৈব রাসায়নিক যৌগ।এর রাসায়নিক গঠন হল CH3COOH ( CH3CO2H, C2H4O2, অথবা HC2H3O2 এই ভাবেও লেখা হয়)। বিশুদ্ধ ও জলমুক্ত অ্যাসিটিক অ্যাসিডকে কখনও কখনও গ্লেসিয়াল অ্যাসিটিক অ্যাসিডও বলা হয়। অ্যাসিটিক অ্যাসিডের কমপক্ষে শতকরা ৪ ভাগ জলীয় দ্রবণকে ভিনিগার বলে। তাই ভিনিগারের টক স্বাদ ও গন্ধ অ্যাসিটিক অ্যাসিডের জন্য হয়ে থাকে। এটি একটি দুর্বল অ্যাসিড এবং বর্ণহীন তরল । ১৬.৭ °C এর নিচে বর্ণহীন স্ফটিক হিসেবে জমে যায়। এ্যাসিডিক এসিড ক্ষয়কারী এবং এর বাষ্প চোখে জ্বালা সৃষ্টি করে, নাকে শুষ্কতা ও প্রদাহ তৈরি করে এবং ফুসফুসে চাপ সৃষ্টি করে।
  
  এ্যাসিটিক এসিড একটি সাধারণ কার্বক্সিলিক এ্যাসিড এবং সাধারণতম হিসেবে ফরমিক এসিডের পরই এর স্থান। এটি একটি গুরুত্বপূর্ণ রিএজেন্ট ও পলিইথিলিন টেরেফথ্যালেট এর শিল্পোত্পাদনের রাসায়নিক, যা কোমল পানীয়ের বোতলে, ফটোগ্রাফিক ফিল্মের সেলুলোজ এ্যাসিটেট ও কাঠের আঠারো পলিভিনাইল এ্যাসিটেট তৈরিতে ব্যবহৃত হয়।
  
  এ্যাসিটিক এসিড বিভিন্ন কাজে ব্যবহৃত হয়।
  
  যেমন: - মুরগীর খাবার পানির সাথে ব্যবহার করা যায়।
  
  - আচার তৈরিতে ব্যবহার করা যায়।
  
  তথ্যসূত্র
      
  
  বিষয়শ্রেণী:জৈব এসিড
title: অ্যাসিটিক এসিড